stanford-oval/wikipedia huggingface dataset:
กันหยง
ดูเพิ่ม

รายชื่อบุคคลในยุคสามก๊ก
| ด ค กบุคคลสำคัญในยุคสิ้นราชวงศ์ฮั่น (ค> ศ. 189-220) |
| --- | --- |
จักรพรรดิ:  จักรพรรดิฮั่นหลิง (พระเจ้าเลนเต้)  จักรพรรดิฮั่นเซ่า (หองจูเปียน)  จักรพรรดิฮั่นเซี่ยน (พระเจ้าเหี้ยนเต้/หองจูเหียบ) 
พระมเหสีและพระสนม:  พระนางตังไทฮอ  พระนางโฮเฮา  พระสนมอองบีหยิน  พระสนมถัง  พระนางฮกเฮา  พระสนมตังกุยฮุย  พระนางโจเฮา 
ผู้สำเร็จราชการ:  โฮจิ๋น  ตั๋งโต๊ะ  อ้องอุ้น  ลิฉุย  กุยกี  โจโฉ  โจผี 
ขุนศึก:  กองซุนก๋ง  กองซุนของ  กองซุนจ้าน  กองซุนตู้  กิมสวน  โกกัน  ขงมอ  ขงหยง  เค้าก๋อง  เงียมแปะฮอ  จางหอง  ฉกหยง  ชื่อเซี่ย  ซุนกวน  ซุนเกี๋ยน  ซุนเซ็ก  เต๊งหงวน  เตียวก๊ก  เตียวสิ้ว  เตียวหอม  เตียวฬ่อ  เตียวเอี๋ยง  เตียวเอี๋ยน  โตเกี๋ยม  เปาสิ้น  เปียนจาง  ม้าเฉียว  ม้าเท้ง  ลิโป้  เล่ากี๋  เล่าจ๋อง  เล่าเจี้ยง  เล่าเตา  เล่าปี่  เล่าเปียว  เล่าเอี๋ยน  หลิวสฺวิน  เล่าหงี  เล่าอิ้ว  หันซุย  อ้วนซง  อ้วนถำ  อ้วนสุด  อ้วนเสี้ยว  อ้วนอุ๋ย  อ้วนฮี  อองของ  อองลอง  เอียวฉิว  ฮันเหียน  ฮันฮก 
ขุนนางฝ่ายพลเรือน:  กองซุนอวด  กันหยง  กากุ๋ย  กาเซี่ยง  กัวเต๋า  กุยแก  เก๊งเหลียง  เก๊งอวด  เกียวก๊กโล  โกกัน  เขาเฉียว  เขาฮิว  งอสิด  จงฮิว  จิวยี่  จูกัดกิ๋น  จูกัดเหลียง (ขงเบ้ง)  จูฮี  โจโก๋  ชีสิว  ชีซี  ซัวหยง  ซินเป๋ง  ซินผี  ซุนเขียน  ซุนฮก  ซุนฮิว  ซุยตำ  ตังสิน  ตันก๋ง  เต๊งไก๋  เตียนห้อง  เตียวกั๋ง  เตียวเจียว  เตียวเมา  เตียวสง  เตียวอุ๋น  เตียวเหียน  เทียหยก  บังทอง  บิต๊ก  บิฮอง  มอกาย  ม้าเลี้ยง  ลกซุน  ลิยู  ลิห้อม  ลู่คัง  เล่าจ๋อง  เล่าต้าย  เล่าฮก  โลซก  โลติด  สิมโพย  สุมาหลัง  สุมาหอง  สุมาจุ้น  สุมาอี้  หวดเจ้ง  อ๋องก้าย  อ้วนอิ๋น  อ้วนอุ๋ย  อองสิ้ว  อองซัน  อุยของ  เอียวสิ้ว  ฮองกี๋  ฮัวหิม  แฮหัวอัน 
ขุนนางฝ่ายทหาร:  กวนเป๋ง  กวนอู  กิเหลง  กำเหลง  กุยห้วย  เกียงขิม  โกซุ่น  โกลำ  เคาทู  ชัวมอ  งอเก๋ง  งออี้  งอหลัน  งักจิ้น  งันเหลียง  งิวขิ้ม  งิวฮู  งุยซก  เงียมหงัน  เงียมอี๋  จงป้า  จิวท่าย  จิวซุน  จิวอิ๋น  เจียวขิม  จูล่ง  จูตี  จูหวน  จูเหลง  จูเหียน  โจจิ๋น  โจเจียง  โจซุน  โจป้า  โจเมา  โจเสง  โจหยิน  โจหอง  โจฮิว  ชีเซ่ง  ซงเหียน  ซิหลง  ซีเอ๋ง  ซุนเกียว  ซุนเจ้ง  ซุนเซียง  ซุนเปิน  ซุนฟู่  โซหุย  ตังสิด  ตันเซ็ก  ตันบู  เตงฮอง  เตียนอุย  เตียวคับ  เตียวเจ  เตียวเลี้ยว  เตียวหยิม  เตียวหุย  เตียวอุ๋น  เตียวโอย  เทียเภา  ไทสูจู้  บังเต๊ก  บุนทิว  บุนเพ่ง  เบ้งตัด  เปาจิด  เปาสูหยิน  พัวเจี้ยง  ม้าต๋ง  ม้าเทียด  ม้าฮิว  ลิซก  ลิเงียม  ลิเตียน  ลิกอง  ลิบอง  ลิบ้อง  ลิต้าย  ลิอุยหอง  ลีถอง  เล่งโฉ  เล่งทอง  เล่ากี๋  เล่าชุน  เล่าผวน  เล่าเพ็ก  เล่าฮอง  เลียงหิน  เลียวฮัว  วัวเหลง  หมันทอง  หวนเตียว  หลันเป้ง  หองจอ  หันเซียม  อองเป๋ง  อ่องหอง  อิกิ๋ม  อิเขง  อินเล้  อุยก๋วน  อุยกาย  อุยเอี๋ยน  เอียวฮอง  ฮองตง  ฮองฮูสง  ฮันต๋ง  ฮันโฮ  ฮัวหยง  เฮาเฉีย  เฮาเสง  แฮหัวตุ้น  แฮหัวเอี๋ยน 
สตรีสำคัญ:  กำฮูหยิน  งอฮูหยิน  จาง ชุนหัว  ชัวฮูหยิน  ซัวเอี๋ยม  ซินเหียนเอ๋ง  ซุนฮูหยิน  ไต้เกี้ยว  บิฮูหยิน  เปียนสี  ปู้ฮูหยิน  ลิหลิงฉี  เสียวเกี้ยว  หวังอี้  อุ๋ยซี  เอียนสี 
บุคคลสำคัญอื่น ๆ:  กวนลอ  เกียดเป๋ง  เกียนสิด  จางจ้งจิ่ง  เจียวก้าน  โจงั่ง  โจจู๋  โจฉอง  โจหิม  โจสิด  ชิวลี่จฺวี  ซุนของ  เตียนติ๋ว  ปื่งเหยฺวียน  เป๊กตุ้น  ยีเอ๋ง  สิบขันที  สุมาเต๊กโช  หลิวเป้า  อิเกียด  อุยสิง่าน  ฮัวโต๋
กัลฟ์สตรีม

อุณหภูมิพื้นผิว ทางตะวันตกของกระแสน้ำนอร์ทแอตแลนติก สีดำคือผืนแผ่นดิน สีน้ำเงินเข้มคือพื้นที่หนาว ส่วนกระแสน้ำอุ่นกัลฟ์สตรีมมีสีแดง (ที่มา: นาซ่า)
กระแสน้ำกัลฟ์สตรีม (อังกฤษ: Gulf Stream) รวมไปถึงกระแสน้ำที่ไหลต่อไปทางเหนือ เรียกว่า กระแสน้ำนอร์ทแอตแลนติก เป็นกระแสน้ำอุ่นในมหาสมุทรแอตแลนติก มีจุดเริ่มต้นที่อ่าวเม็กซิโกและแผ่ขยายไปยังปลายของรัฐฟลอริดา เคลื่อนตัวตามชายฝั่งทิศตะวันออกของสหรัฐและรัฐนิวฟันด์แลนด์และแลบราดอร์ ก่อนที่จะข้ามมหาสมุทรแอตแลนติกไป กระบวนการความหนาแน่นทางทิศตะวันตกทำให้กระแสน้ำกัลฟ์สตรีมเคลื่อนตัวไปทางเหนือด้วยความเร็วออกนอกชายฝั่งทิศตะวันออกของทวีปอเมริกาเหนือ โดยที่จุดพิกัดราว 40°0′N 30°0′W﻿ / ﻿40.000°N 30.000°W﻿ / 40.000; -30.000 กระแสน้ำแยกออกเป็น 2 ทาง ทางทิศเหนือ คือ กระแสน้ำนอร์ทแอตแลนติก วิ่งผ่านยุโรปเหนือและ กระแสน้ำทางใต้ กระแสน้ำกานาเรียสที่ไหลเวียนออกนอกแอฟริกาตะวันตก
กระแสน้ำกัลฟ์สตรีม โดยเฉลี่ยมีความกว้าง 100 กม. และลึก 800 เมตร ถึง 1,200 เมตร ความเร็วของกระแสน้ำมีความเร็วสูงสุดใกล้ผิวน้ำ โดยมีความเร็วสูงสุดเฉลี่ย 2.5 เมตร/ วินาที
กัปตันอีโอ

กัปตันอีโอ (อังกฤษ: Captain EO) เป็นภาพยนตร์สามมิติไซไฟ-แฟนตาซี ความยาว 17 นาที สำหรับฉายในสวนสนุกของดิสนีย์ในช่วงทศวรรษ 1980-1990 นำแสดงโดยไมเคิล แจ็กสัน กำกับโดยฟรานซิส ฟอร์ด คอปโปลา โดยมีจอร์จ ลูคัสเป็นผู้อำนวยการสร้างบริหารและเป็นผู้ชักชวนให้คอปโปลาเป็นผู้กำกับ
ภาพยนตร์กล่าวถึงนักบินอวกาศชื่อ กัปตันอีโอ (EO มาจากภาษากรีก แปลว่า "รุ่งสาง" รับบทโดย ไมเคิล แจ็กสัน) พร้อมกับผู้ช่วยชื่อ ฮูตเตอร์ (เป็นมนุษย์ต่างดาว มีรูปร่างคล้ายกับช้างสองขา รับบทโดยโทนี ค็อกซ์) ปฏิบัติภารกิจขับยานอวกาศไปผจญภัยต่าง ๆ นานา และต้องต่อสู้เพื่อปลดปล่อยราชินีต่างดาวผู้ชั่วร้าย (รับบทโดย แองเจลิกา ฮุสตัน) ในภาพยนตร์มีการใช้เทคนิคพิเศษในโรง ทั้งควัน เลเซอร์ จนบางครั้งถือว่าภาพยนตร์เรื่องนี้เป็น "ภาพยนตร์สี่มิติ" เรื่องแรก
ดนตรีประกอบภาพยนตร์ แต่งโดยเจมส์ ฮอร์เนอร์ มีเพลงที่ไมเคิล แจ็กสันร้องและเต้น 2 เพลง คือเพลง "We Are Here to Change the World" และ "Another Part of Me"
ภาพยนตร์มีฉายจำกัดเพียง 4 โรง คือที่ เอปคอตเซ็นเตอร์ วอลต์ดิสนีย์เวิลด์รีสอร์ต ออร์แลนโด ฟลอริดา (ปี 1986-1994), ดิสนีย์แลนด์ แอนาไฮม์ แคลิฟอร์เนีย (ปี 1986-1997), โตเกียวดิสนีย์แลนด์ ญี่ปุ่น (ปี 1987-1996) และ ดิสนีย์แลนด์พาร์ก (ปารีส) ฝรั่งเศส (ปี 1992-1998) ใช้ทุนสร้างประมาณ 30 ล้านดอลลาร์สหรัฐ  เฉลี่ยนาทีละ 1.76 ล้านดอลลาร์สหรัฐ นับเป็นภาพยนตร์ที่มีต้นทุนการสร้างสูงที่สุดในประวัติศาสตร์
หลังการเสียชีวิตของไมเคิล แจ็กสัน ภาพยนตร์กัปตันอีโอ ได้รับความนิยมเผยแพร่กันทางอินเทอร์เน็ต จนมีเสียงเรียกร้องให้ดิสนีย์นำกลับมาแสดงอีกครั้ง โดยเข้าฉายที่ทูมอโรว์แลนด์ แอนาไฮม์ แคลิฟอร์เนีย ในเดือนกุมภาพันธ์ พ.ศ. 2553 ใช้ชื่อว่า "Captain EO-Tribute"
แหล่งข้อมุลอื่น

Captain EO ที่อินเทอร์เน็ตมูวีเดตาเบส
Captain EO at WDWHistory.com
The Untold Story of Captain EO
More Untold Tales of Captain EO
กอร์ เวอร์บินสกี

| กอร์ เวอร์บินสกี |
| --- | --- |
เวอร์บินสกี ในปี 2004
เกิด: เกรกอร์ เวอร์บินสกี  (1964-03-16) 16 มีนาคม ค.ศ. 1964 (60 ปี) โอคริดจ์, รัฐเทนเนสซี, สหรัฐ
ศิษย์เก่า: โรงเรียนภาพยนตร์ยูซีแอลเอ
อาชีพ: ผู้กำกับภาพยนตร์ นักเขียนบทผู้อำนวยการสร้าง นักดนตรี
ปีปฏิบัติงาน: 1989–ปัจจุบัน
เกรกอร์ "กอร์" เวอร์บินสกี (อังกฤษ: Gregor "Gore" Verbinski) เกิดวันที่ 16 มีนาคม ค.ศ. 1964 เป็นผู้กำกับภาพยนตร์ นักเขียนบท ผู้อำนวยการสร้าง และนักดนตรีชาวอเมริกัน เขาเป็นที่รู้จักกันเป็นอย่างดีในการกำกับภาพยนตร์สามเรื่องแรกของภาพยนตร์เรื่อง ไพเรทส์ออฟเดอะแคริบเบียน, เดอะ ริง: คำสาปมรณะ และ แรงโก้: ฮีโร่ทะเลทราย เวอร์บินสกีจบการศึกษาจาก โรงเรียนภาพยนตร์ยูซีแอลเอ. ภาพยนตร์เรื่องล่าสุดของเขาเรื่อง อะ เคียว ฟอร์ เวลเนส: ชีพอมตะ ฉายในปี ค.ศ. 2017
เวอร์บินสกี ได้รับรางวัลออสการ์ สาขาภาพยนตร์แอนิเมชันยอดเยี่ยม, รางวัลแบฟตา สาขาภาพยนตร์แอนิเมชันยอดเยี่ยม และ รางวัลลูกโลกทองคำ สาขาภาพยนตร์แอนิเมชันยอดเยี่ยม ในปี ค.ศ. 2012 จากภาพยนตร์แอนิเมชัน แอคชั่น-คอมเมดี้ เรื่อง แรงโก้: ฮีโร่ทะเลทราย
ผลงานภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง |
| --- | --- | --- | --- | --- |
| 1997 | เม้าส์ ฮันท์: น.หนูฤทธิ์เดชป่วนโลก | ใช่ | ไม่ | ไม่ |
| 2001 | เดอะ เม็กซิกัน: พารักฝ่าควันปืน | ใช่ | ไม่ | ไม่ |
| 2002 | เดอะ ริง: คำสาปมรณะ | ใช่ | ไม่ | ไม่ |
| 2003 | ไพเรทส์ออฟเดอะแคริบเบียน: คืนชีพกองทัพโจรสลัดสยองโลก | ใช่ | ไม่ | ไม่ |
| 2005 | เดอะ เวธเธอร์ แมน: ผู้ชายมรสุม | ใช่ | ไม่ | ไม่ |
| 2006 | ไพเรทส์ออฟเดอะแคริบเบียน: สงครามปีศาจโจรสลัดสยองโลก | ใช่ | ไม่ | ไม่ |
| 2007 | ไพเรทส์ออฟเดอะแคริบเบียน: ผจญภัยล่าโจรสลัดสุดขอบโลก | ใช่ | ไม่ | ไม่ |
| 2011 | แรงโก้: ฮีโร่ทะเลทราย | ใช่ | เขียนเรื่อง | ใช่ |
| 2013 | เดอะ โลนเรนเจอร์: หน้ากากพิฆาตอธรรม | ใช่ | ไม่ | ใช่ |
| 2013 | ชีวิตพิศวงของ วอลเตอร์ มิตตี้ | ไม่ | ไม่ | ฝ่ายบริหาร |
| 2017 | อะ เคียว ฟอร์ เวลเนส: ชีพอมตะ | ใช่ | เขียนเรื่อง | ใช่ |
| TBA | สเปซเลส | ใช่ | ไม่ | ใช่ |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 10 เรื่องของ กอร์ เวอร์บินสกี
| ปี | เรื่อง | รอตเทนโทเมโทส์ | เมทาคริติก | เมทาคริติก | ทุนสร้าง | รายได้ทั่วโลก |
| --- | --- | --- | --- | --- | --- | --- |
| 1997 | เม้าส์ ฮันท์: น.หนูฤทธิ์เดชป่วนโลก |  42% (5.4/10) (31 รีวิว) |  | 54 (21 รีวิว) | $38,000,000 | $122,417,389 |
| 2001 | เดอะ เม็กซิกัน: พารักฝ่าควันปืน |  55% (5.52/10) (132 รีวิว) |  | 43 (35 รีวิว) | $57,000,000 | $147,845,033 |
| 2002 | เดอะ ริง: คำสาปมรณะ |  71% (6.61/10) (207 รีวิว) |  | 57 (36 รีวิว) | $48,000,000 | $249,348,933 |
| 2003 | ไพเรทส์ออฟเดอะแคริบเบียน: คืนชีพกองทัพโจรสลัดสยองโลก |  79% (7.11/10) (219 รีวิว) |  | 63 (40 รีวิว) | $140,000,000 | $654,264,015 |
| 2005 | เดอะ เวธเธอร์ แมน: ผู้ชายมรสุม |  59% (6.12/10) (136 รีวิว) |  | 61 (37 รีวิว) | $22,000,000 | $19,126,398 |
| 2006 | ไพเรทส์ออฟเดอะแคริบเบียน: สงครามปีศาจโจรสลัดสยองโลก |  53% (5.95/10) (228 รีวิว) |  | 53 (37 รีวิว) | $225,000,000 | $1,066,179,725 |
| 2007 | ไพเรทส์ออฟเดอะแคริบเบียน: ผจญภัยล่าโจรสลัดสุดขอบโลก |  44% (5.46/10) (227 รีวิว) |  | 50 (36 รีวิว) | $300,000,000 | $963,420,425 |
| 2011 | แรงโก้: ฮีโร่ทะเลทราย |  88% (7.62/10) (220 รีวิว) |  | 75 (35 รีวิว) | $135,000,000 | $245,724,603 |
| 2013 | เดอะ โลนเรนเจอร์: หน้ากากพิฆาตอธรรม |  31% (4.86/10) (243 รีวิว) |  | 37 (45 รีวิว) | $225,000,000 | $260,502,115 |
| 2017 | อะ เคียว ฟอร์ เวลเนส: ชีพอมตะ |  42% (5.32/10) (202 รีวิว) |  | 47 (40 รีวิว) | $40,000,000 | $26,620,002 |
| เฉลี่ย และ รวม | เฉลี่ย และ รวม |  56% (6/10) | 54 | 54 | $1.230 พันล้าน | $3,755,448,638 |
0–59% คำวิจารณ์ที่นักวิจารณ์ไม่ชอบ  60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
รางวัลที่ได้รับ

จำนวนรางวัลที่เข้าชิงและได้รับจากภาพยนตร์ของ กอร์ เวอร์บินสกี
| ปี | เรื่อง | รางวัลออสการ์> เสนอชื่อเข้าชิง | รางวัลออสการ์> ชนะ | รางวัลแบฟตา> เสนอชื่อเข้าชิง | รางวัลแบฟตา> ชนะ | รางวัลลูกโลกทองคำ> เสนอชื่อเข้าชิง | รางวัลลูกโลกทองคำ> ชนะ |
| --- | --- | --- | --- | --- | --- | --- | --- |
| 2003 | ไพเรทส์ออฟเดอะแคริบเบียน: คืนชีพกองทัพโจรสลัดสยองโลก | 5 |  | 5 | 1 | 1 |  |
| 2006 | ไพเรทส์ออฟเดอะแคริบเบียน: สงครามปีศาจโจรสลัดสยองโลก | 4 | 1 | 5 | 1 | 1 |  |
| 2007 | ไพเรทส์ออฟเดอะแคริบเบียน: ผจญภัยล่าโจรสลัดสุดขอบโลก | 2 |  | 1 |  |  |  |
| 2011 | แรงโก้: ฮีโร่ทะเลทราย | 1 | 1 | 1 | 1 | 1 |  |
| 2013 | เดอะ โลนเรนเจอร์: หน้ากากพิฆาตอธรรม | 2 |  |  |  |  |  |
| ทั้งหมด | ทั้งหมด | 15 | 2 | 12 | 3 | 3 | 0 |
แหล่งข้อมูลอื่น

กอร์ เวอร์บินสกี ที่อินเทอร์เน็ตมูวีเดตาเบส
กองเรือดำน้ำ กองเรือยุทธการ

ระวังสับสนกับ กองเรือลำน้ำ กองเรือยุทธการ
| กองเรือดำน้ำ กองเรือยุทธการ |
| --- | --- |
กองเรือดำน้ำ กองเรือยุทธการ
ประเทศ:  ไทย
บทบาท: คุ้มครองเส้นทางการเดินเรือทางทะเล ถ่วงดุลอำนาจการรบ ต่อสู้กับเรือผิวน้ำ ต่อสู้กับเรือดำน้ำ วางทุ่นระเบิด ส่งมนุษย์กบขึ้นฝั่ง ส่งหน่วยปฏิบัติการพิเศษ หาข่าว ปฏิบัติการยกพลขึ้นบก การต่อต้านการก่อการร้าย
กองบัญชาการ: กองบัญชาการ กองเรือดำน้ำ กองเรือยุทธการ อำเภอสัตหีบ จังหวัดชลบุรี
คำขวัญ: อำนาจใต้สมุทร พลังยุทธ์ที่วางใจได้
สัญลักษณ์นำโชค: โลมาโบราณ 2 ตัว
ปฏิบัติการสำคัญ: กรณีพิพาทอินโดจีน  • ยุทธนาวีเกาะช้าง
ผู้บังคับบัญชา
ผู้บัญชาการปัจจุบัน: พลเรือตรี บริบูรณ์ เอมทิพย์
ผบ. สำคัญ: พลเรือตรี ภาณุ บุณยะวิโรจ พลเรือตรี พงศกร กุวานนท์ พลเรือตรี วิศาล ปัณฑวังกูร
กองเรือดำน้ำ กองเรือยุทธการ (อังกฤษ: Submarine Squadron, Royal Thai Fleet) เป็นกองประจำการเรือดำน้ำแห่งกองทัพเรือไทย ซึ่งมีกองบัญชาการตั้งอยู่ที่อำเภอสัตหีบ จังหวัดชลบุรี และมีผู้บัญชาการคนปัจจุบันคือพลเรือตรี บริบูรณ์ เอมทิพย์ รองผู้บัญชาการได้แก่ นาวาเอก ทรงฤทธิ์ โพธิ์จินดา
ประวัติ

กองทัพเรือไทยได้มีเรือดำน้ำใช้ในราชการเป็นครั้งแรก เมื่อครั้งที่กำลังพลเรือหลวงมัจฉาณุและเรือหลวงวิรุณเข้าประจำเรือที่ประเทศญี่ปุ่นในวันที่ 4 กันยายน พ.ศ. 2480
ซึ่งต่อมา เรือดำน้ำชุดเรือหลวงมัจฉาณุ 4 ลำ (ได้แก่ เรือหลวงมัจฉาณุ, เรือหลวงวิรุณ, เรือหลวงสินสมุทร และเรือหลวงพลายชุมพล) ได้เดินทางออกจากประเทศญี่ปุ่นเมื่อวันที่ 5 มิถุนายน พ.ศ. 2481 มาถึงประเทศไทยเมื่อวันที่ 29 มิถุนายน พ.ศ. 2481 โดยปราศจากเรือพี่เลี้ยง
เรือดำน้ำทั้ง 4 ลำ ได้สร้างวีรกรรมในการรักษาอธิปไตย จากการถูกรุกรานโดยประเทศฝรั่งเศสในกรณีพิพาทอินโดจีน อันก่อให้เกิดยุทธนาวีเกาะช้างเมื่อวันที่ 17 มกราคม พ.ศ. 2484
โดยหลังจากมีการปะทะกัน ทางฝ่ายฝรั่งเศสไม่สามารถบรรลุภารกิจและรีบเดินทางกลับ เนื่องด้วยเกรงว่าเรือดำน้ำของไทยอยู่ในพื้นที่ปฏิบัติการ ซึ่งเรือดำน้ำของไทยได้ติดตามไปจนถึงฐานทัพเรือเรียม กระทั่งเรือรบของฝรั่งเศสไม่ออกมาปฏิบัติการอีกเลย
กองทัพเรือไทยจึงเล็งเห็นความสำคัญของเรือดำน้ำมาโดยตลอด ซึ่งมีความพยายามอย่างต่อเนื่องในการจัดหาเรือดำน้ำมาประจำการตั้งแต่ปี พ.ศ. 2528 โดยได้รับข้อเสนอที่น่าสนใจจากเยอรมนี, สวีเดน, ฝรั่งเศส และรัสเซีย แต่ไม่ประสบความสำเร็จ เนื่องด้วยติดปัญหาด้านงบประมาณและปัญหาทางการเมือง
ส่วนในปี พ.ศ. 2556 ทางกองทัพเรือไทยได้ส่งกำลังพลเข้ารับการฝึกอบรมด้านเรือดำน้ำที่ประเทศเยอรมนีในหลักสูตร 32 สัปดาห์ และที่ประเทศเกาหลีใต้ในหลักสูตร 8 สัปดาห์ รวมถึงมีการก่อสร้างอาคารกองเรือดำน้ำ และศูนย์การฝึกยุทธการเรือดำน้ำ ตลอดจนเครื่องจำลองการฝึกเรือดำน้ำที่อำเภอสัตหีบ จังหวัดชลบุรี กระทั่งแล้วเสร็จและเปิดใช้งานในปี พ.ศ. 2557
ต่อมา คณะรัฐมนตรีไทยได้อนุมัติให้กองทัพเรือได้จัดซื้อเอส26ที เรือดำน้ำชั้นหยวน จากประเทศจีน เมื่อวันที่ 18 เมษายน พ.ศ. 2560 เพื่อคุ้มครองเส้นทางการเดินเรือทางทะเล และถ่วงดุลอำนาจการรบ
ซึ่งทางรัฐบาลไทยมีแผนการซื้อเรือดำน้ำจากประเทศจีน 3 ลำ แต่เนื่องด้วยมีการต่อต้านภายในประเทศ จึงได้ทยอยจัดหาทีละลำจากงบประมาณที่กองทัพเรือได้รับในแต่ละปี โดยไม่เบียดบังงบส่วนราชการอื่น อย่างไรก็ตาม ข้อตกลงครั้งนี้ถือเป็นการสั่งซื้อโดยกระทรวงกลาโหมที่มีมูลค่ามหาศาลที่สุดเท่าที่เคยมีมาของประเทศไทย
และในปี พ.ศ. 2561 ทางกองทัพเรือไทยได้เปิดตัวโครงการวิจัยเรือดำน้ำขนาดเล็ก สำหรับส่งหน่วยปฏิบัติการพิเศษ และหาข่าว โดยมีหลายหน่วยงานดำเนินภารกิจร่วมกัน ทั้งกองเรือดำน้ำ, กรมสรรพาวุธทหารเรือ และกองการฝึก กองเรือยุทธการ
ผู้บัญชาการกองเรือดำน้ำ กองเรือยุทธการ

1 เมษายน พ.ศ. 2554 – 30 กันยายน พ.ศ. 2555: พลเรือตรี สุริยะ พรสุริยะ
1 ตุลาคม พ.ศ. 2555 – 30 กันยายน พ.ศ. 2556: พลเรือตรี วิเลิศ สมาบัติ
1 ตุลาคม พ.ศ. 2556 – 30 กันยายน พ.ศ. 2558: พลเรือตรี ภาณุ บุณยะวิโรจ
1 ตุลาคม พ.ศ. 2558 – 30 กันยายน พ.ศ. 2559: พลเรือตรี พงศกร กุวานนท์
1 ตุลาคม พ.ศ. 2559 – 30 กันยายน พ.ศ. 2561: พลเรือตรี วิศาล ปัณฑวังกูร
1 ตุลาคม พ.ศ. 2561 – 30 กันยายน พ.ศ. 2562: พลเรือตรี วันชัย ทรงเมตตา
1 ตุลาคม พ.ศ. 2562 – 30 กันยายน พ.ศ. 2563: พลเรือตรี เกรียง ชุณหชาติ
1 ตุลาคม พ.ศ. 2563 – 30 กันยายน พ.ศ. 2567: พลเรือตรี พงษ์ศักดิ์ สมบุญ
1 ตุลาคม พ.ศ. 2567 - ปัจจุบัน: พลเรือตรี บริบูรณ์ เอมทิพย์
เรือดำน้ำ > ปัจจุบัน

| ภาพ | ชื่อ | ชั้น | ที่มา | ขึ้นระวาง | หมายเหตุ |
| --- | --- | --- | --- | --- | --- |
| — | เอส26ที (รอตั้งชื่อไทย) | เรือดำน้ำชั้นหยวน |  จีน | เตรียมขึ้นระวาง | สามารถยิงจรวดนำวิถีจากจังหวัดชลบุรีได้ไกลถึงจังหวัดชุมพร สามารถบรรทุกตอร์ปิโดและขีปนาวุธสูงสุด 16 ลูก และทุ่นระเบิดสูงสุด 30 ลูก |
| — | แบบ 039 (รอตั้งชื่อไทย) | เรือดำน้ำชั้นซ่ง |  จีน | มือสอง | จีนมอบเรือดำน้ำมือสองให้ เพื่อฝึกก่อน |
| — | แบบ 039 (รอตั้งชื่อไทย) | เรือดำน้ำชั้นซ่ง |  จีน | มือสอง | จีนมอบเรือดำน้ำมือสองให้ เพื่อฝึกก่อน |
| — | ยังไม่ประกาศ | เรือดำน้ำชั้นชาละวัน |  ไทย | เตรียมขึ้นระวาง | เรือดำน้ำขนาดเล็ก สำหรับส่งหน่วยปฏิบัติการพิเศษ และหาข่าว |
เรือดำน้ำ > อดีต

| ภาพ | ชื่อ | ชั้น | ที่มา | ขึ้นระวาง | ปลดประจำการ | หมายเหตุ |
| --- | --- | --- | --- | --- | --- | --- |
|  | เรือหลวงมัจฉาณุ | เรือดำน้ำชั้นมัจฉาณุ |  ญี่ปุ่น | 19 กรกฎาคม พ.ศ. 2481 | 30 พฤศจิกายน พ.ศ. 2494 | ตั้งชื่อตามมัจฉานุ ตัวละครที่มีอิทธิฤทธิ์ในการดำน้ำ จากเรื่องรามเกียรติ์ |
|  | เรือหลวงวิรุณ | เรือดำน้ำชั้นมัจฉาณุ |  ญี่ปุ่น | 19 กรกฎาคม พ.ศ. 2481 | 30 พฤศจิกายน พ.ศ. 2494 | ตั้งชื่อตามวิรุณจำบัง ตัวละครที่มีอิทธิฤทธิ์ในการดำน้ำ จากเรื่องรามเกียรติ์ |
|  | เรือหลวงสินสมุทร | เรือดำน้ำชั้นมัจฉาณุ |  ญี่ปุ่น | 19 กรกฎาคม พ.ศ. 2481 | 30 พฤศจิกายน พ.ศ. 2494 | ตั้งชื่อตามสินสมุทร ตัวละครที่มีอิทธิฤทธิ์ในการดำน้ำ จากเรื่องพระอภัยมณี |
|  | เรือหลวงพลายชุมพล | เรือดำน้ำชั้นมัจฉาณุ |  ญี่ปุ่น | 19 กรกฎาคม พ.ศ. 2481 | 30 พฤศจิกายน พ.ศ. 2494 | ตั้งชื่อตามพลายชุมพล ตัวละครที่มีอิทธิฤทธิ์ในการดำน้ำ จากเรื่องขุนช้างขุนแผน |
ดูเพิ่ม

วันเรือดำน้ำ (ประเทศไทย)
เรือพี่เลี้ยงเรือดำน้ำ
ยุทธนาวีเกาะช้าง
ช่องแคบมะละกา
เรือกู้ภัยเรือดำน้ำ
ทะเลอันดามัน
คอคอดกระ
เกาะโลซิน
อ่าวไทย
เกาะกูด
แหล่งข้อมูลอื่น

(
info/dl
)
ไฟล์เสียงนี้ถูกสร้างขึ้นจากรุ่นของบทความ "" เมื่อวันที่ 25 มีนาคม พ.ศ. 2562  และอาจไม่ใช่การแก้ไขล่าสุด (วิธีใช้เสียง)
เว็บไซต์ทางการ
กองเรือดำน้ำ กองเรือยุทธการ ที่เฟซบุ๊ก
เรือดำน้ำไทย Thai Submarines ที่เฟซบุ๊ก
noicon
บทความเสียงวิกิพีเดีย
กัวดัลคะแนล

| --- | --- |
ที่ตั้งของ กัวดัลคะแนล
ภูมิศาสตร์
ที่ตั้ง: มหาสมุทรแปซิฟิก
พิกัด: 9°37′S 160°11′E﻿ / ﻿9.617°S 160.183°E﻿ / -9.617; 160.183
กลุ่มเกาะ: หมู่เกาะโซโลมอน
จุดสูงสุด: ภูเขาโพโพมานาซีอู
การปกครอง
Solomon Islands
ประชากรศาสตร์
ประชากร: 109,382
กัวดัลคะแนล (อังกฤษ: Guadalcanal) เป็นเกาะที่ใหญ่ที่สุดในหมู่เกาะโซโลมอน ตั้งอยู่ทางตะวันตกเฉียงใต้ของมหาสมุทรแปซิฟิก นักเดินเรือชาวสเปนชื่อ อัลบาโร เด เมนดาญา เดินเรือมาพบเกาะนี้ใน ค.ศ. 1568 ต่อมาชาวอังกฤษได้เข้ามาสำรวจและเริ่มการตั้งถิ่นฐาน ตกเป็นของอังกฤษใน ค.ศ. 1893 ข้อมูลประชากรในปี ค.ศ. 1998 มีประชากรราว 85,000 คน
กะเทย (ชีววิทยา)

บทความนี้เกี่ยวกับชีววิทยา สำหรับความหมายอื่น ดูที่ กะเทย
หอยทาก Helix aspersa ขณะกำลังผสมพันธุ์กัน
Hylocereus undatus ต้นไม้ที่เป็นกะเทยในดอกเดียวมีทั้งเกสรตัวผู้และเกสรตัวเมีย
Hermaphroditus บุตรแห่งเทพเจ้ากรีก Hermes และ Aphrodite ต้นกำเนิดของคำ "hermaphrodite"
กะเทย (อังกฤษ: hermaphrodite) ในทางชีววิทยา หมายถึง สิ่งมีชีวิตที่มีอวัยวะสืบพันธุ์ของทั้งเพศหญิงและเพศชายอยู่ในตัวเดียวกัน หรือมีอวัยวะเพศแบบก่ำกึ่งบอกไม่ได้แน่ว่าเป็นผู้หญิงหรือชาย หรือบางอวัยวะเป็นชาย บางอวัยวะเป็นหญิง
กะเทยพบได้ในสิ่งมีชีวิตทั่วไปในอัตราที่แตกต่างกัน ในคนพบกะเทยได้เป็นส่วนน้อยแต่ในพืชและสัตว์หลายชนิดเป็นกะเทยทั้งหมดหรือเป็นกะเทยเป็นส่วนใหญ่ ในพืชการการผสมพันธุ์จะเกิดในดอกเดียวกัน ต้นเดียวกัน หรือข้ามต้นก็ได้ สัตว์ที่มีกำเนิดเป็นกะเทย เช่น ไส้เดือน หอยทาก ปลาบางชนิด ไส้เดือนแต่ละตัวมีทั้งอวัยวะเพศตัวผู้และตัวเมีย เวลาผสมพันธุ์ต้องผสมกับอีกตัวหนึ่ง โดยที่แต่ละตัวเป็นทั้งตัวผู้และตัวเมียพร้อมกัน อย่างไรก็ดีด้วยเหตุผลทางวิวัฒนาการสิ่งมีชีวิตมักมีกลไกป้องกันมิให้เกิดการปฏิสนธิในตนเอง (self-fertilization)
ในมนุษย์

ถ้ามีทั้งอวัยวะเพศหญิงและอวัยวะเพศชายอยู่ในคนเดียวกัน เรียกว่า "กะเทยแท้" แต่ถ้าอวัยวะเพศเป็นแบบครึ่งหญิงครึ่งชาย หรือบางอวัยวะเป็นหญิงบางอวัยวะเป็นชาย เรียกว่า "กะเทยเทียม"
ในมนุษย์ > กะเทยแท้

ข้อมูลเพิ่มเติม: ภาวะกะเทยแท้
กะเทยแท้ (true hermaphrodite) ที่รู้จักกันเป็นส่วนใหญ่เป็นหมัน มีอวัยวะเพศภายนอกก่ำกึ่ง แต่ก็มักจะดูคล้ายไปทางเพศใดเพศหนึ่ง ที่สำคัญคือมีทั้งอัณฑะและรังไข่ บางคนอาจมีรังไข่อยู่ข้างหนึ่งของตัว อีกข้างหนึ่งเป็นอัณฑะ หรือบางคนมีก้อนตรงตำแหน่งของรังไข่ บางคนอาจมีลักษณะของร่างกายภายนอกเป็นหญิงซีกหนึ่งอีกซีกหนึ่งเป็นชาย ความผิดปกตินั้นอาจมีสาเหตุมาจากโครโมโซมบางส่วนผิดปกติไปในขณะที่ทารกเจริญเติบโตอยู่ในครรภ์มารดาก็ได้ กะเทยแท้จึงไม่เป็นกรรมพันธุ์
ตัวอย่างของกะเทยแท้มีให้เห็นน้อยมาก มีตัวอย่างจากทหารชาวอิตาลีนายหนึ่งชื่อ "ดาเนียล เบิร์กแฮมเมอร์" แต่งงานกับภรรยามา 7 ปี และมีชีวิตสมรสตามปกติแต่ไม่มีบุตร อวัยวะเพศชายของเขาปกติ คืนหนึ่งก่อนเข้านอนเขารู้สึกว่ามีอะไรดิ้นอยู่ในท้อง ต่อมาอีกหนึ่งชั่วโมงก็คลอดลูกออกมาเป็นผู้หญิง เขาสารภาพว่าตนเองได้ปกปิดเป็นความลับตลอดมาว่าร่างกายของเขาซีกหนึ่งเป็นชาย อีกซีกหนึ่งเป็นผู้หญิง เขาเคยมีความสัมพันธ์ทางเพศกับผู้ชายเพียงครั้งเดียวเท่านั้นก็ตั้งครรภ์ หลังจากคลอดลูกแล้ว เขาสามารถให้ลูกดูดนมได้จากเต้านมข้างขวา ซีกตัวข้างขวาของเขาเป็นผู้หญิง ซีกซ้ายเป็นผู้ชาย
ดูเพิ่ม

กะเทย ความหมายโดยรวม
แหล่งข้อมูลอื่น

Britannica Online Encyclopedia: hermaphroditism (biology)
Current Biology - Gender trading in a hermaphrodite
The Evolution of Self-Fertile Hermaphroditism: The Fog Is Clearing เก็บถาวร 2014-01-16 ที่ เวย์แบ็กแมชชีน
"Born True Hermaphrodite - Pictorial Profile", about Lynn Edward Harris
กังฟูแพนด้า 4

| กังฟูแพนด้า 4 |
| --- | --- |
ใบปิดภาพยนตร์
กำกับ: ไมค์ มิตเชล
อำนวยการสร้าง: รีเบกกา ฮันต์ลีย์
นักแสดงนำ:   แจ็ก แบล็ก  อควาฟินา  ไวโอลา เดวิส  ดัสติน ฮอฟแมน  เจมส์ ฮอง  ไบรอัน แครนสตัน  เอียน แมคเชน  กวาน เก๊ ฮวี 
ตัดต่อ: คริสโตเฟอร์ ไนต์ส
ดนตรีประกอบ:   ฮันส์ ซิมเมอร์  สตีฟ มาซซาโร 
บริษัทผู้สร้าง: ดรีมเวิกส์แอนิเมชัน 
ผู้จัดจำหน่าย: ยูนิเวอร์แซลพิกเจอส์
วันฉาย:   3 มีนาคม ค.ศ. 2024 (2024-03-03)  (เดอะโกรฟ)   7 มีนาคม ค.ศ. 2024 (2024-03-07)  (ไทย)   8 มีนาคม ค.ศ. 2024 (2024-03-08)  (สหรัฐ)
ความยาว: 94 นาที
ประเทศ: สหรัฐ
ภาษา: อังกฤษ
ทุนสร้าง: 85 ล้านดอลลาร์
ทำเงิน: 521.4 ล้านดอลลาร์
กังฟูแพนด้า 4 (อังกฤษ: Kung Fu Panda 4) เป็นภาพยนตร์แอนิเมชันแนวตลก ดราม่า และกำลังภายในอเมริกัน ที่ออกฉายในปี ค.ศ. 2024 ผลิตโดยดรีมเวิกส์แอนิเมชัน และจัดจำหน่ายโดยยูนิเวอร์แซลพิกเจอส์ เป็นภาคที่สี่ของแฟรนไชส์ กังฟูแพนด้า และเป็นภาคต่อของ กังฟูแพนด้า 3 (2016) ภาพยนตร์เรื่องนี้กำกับโดยไมค์ มิตเชลล์ และร่วมกำกับโดยสเตฟานี มา สไตน์ และนำแสดงโดยแจ็ก แบล็ก, ดัสติน ฮอฟแมน, เจมส์ ฮอง, ไบรอัน แครนสตัน และเอียน แมคเชนที่กลับมารับบทเดิมจากภาคก่อน ร่วมกับอควาฟินา, ไวโอลา เดวิส และกวาน เก๊ ฮวี เข้าร่วมทีมนักแสดงใหม่
ผู้กำกับเจนนิเฟอร์ ยูห์ เนลสัน และอะเลสซานโดร คาร์โลนี ถูกถามเกี่ยวกับความเป็นไปได้ของภาพยนตร์เรื่องกังฟูแพนด้าในภาคที่สี่ก่อนที่จะออกฉายใของภาคที่สามในเดือนมกราคม ค.ศ. 2016 โดยเนลสันกล่าวในภายหลังในเดือนสิงหาคม ค.ศ. 2018 ว่าเธอจะเปิดภาคที่สี่ ดรีมเวิกส์ได้ประกาศภาพยนตร์เรื่องที่สี่อย่างเป็นทางการในเดือนสิงหาคม ค.ศ. 2022 โดยมีมิตเชล, มา สไตน์ และรีเบกกา ฮันต์ลีย์เป็นผู้กำกับ ผู้ร่วมกำกับ และผู้อำนวยการสร้างตามลำดับภายในเดือนเมษายน ค.ศ. 2023 นักพากย์นำส่วนใหญ่ประกาศในเดือนธันวาคม ค.ศ. 2023 หลังจากการคัดเลือกนักแสดงของอควาฟินาในพฤษภาคมของปีนั้น
กังฟูแพนด้า 4 มีกำหนดออกฉายในโรงภาพยนตร์วันที่ 8 มีนาคม ค.ศ. 2024
เรื่องย่อ

โปถูกกำหนดให้เป็นผู้นำทางจิตวิญญาณแห่งหุบเขาแห่งสันติภาพ ค้นหาผู้สืบทอดเขาในฐานะนักรบมังกรคนใหม่ ในขณะเดียวกันก็ต่อสู้กับศัตรูใหม่ที่เรียกว่า "กิ้งก่า"
ให้เสียง

แจ็ก แบล็ก รับบทเป็น โป, แพนด้ายักษ์ที่ถูกกำหนดให้เป็นผู้นำทางจิตวิญญาณหลังจากสละตำแหน่งนักรบมังกร
อควาฟินา รับบทเป็น เจิ้น, สุนัขจิ้งจอกคอร์แซกที่เป็นหัวขโมยและติดตามโปในการเดินทางของเขา
ไวโอลา เดวิส รับบทเป็น กิ้งก่า แม่มดกิ้งก่าที่สามารถแปลงร่างเป็นผู้ชั่วร้าย สามารถเลียนแบบกังฟูของผู้อื่นได้โดยการดูดซับความสามารถของพวกเขา
ดัสติน ฮอฟแมน รับบทเป็น อาจารย์ชิฟู แพนด้าแดงและปรมาจารย์ผู้ชาญฉลาดของโป
เจมส์ ฮอง รับบทเป็น ปิง, พ่อห่านบุญธรรมของโป
ไบรอัน แครนสตัน รับบทเป็น หลีซาน บิดาผู้ให้กำเนิดโป
เอียน แมคเชน รับบทเป็น ไทลุง เสือดาวหิมะที่เคยเป็นลูกศิษย์ของชิฟู่จนกลายเป็นปีศาจ เขาพ่ายแพ้โปในภาพยนตร์ภาคแรก แต่กิ้งก่านำกลับมาจากอาณาจักรแห่งวิญญาณ
กวาน เก๊ ฮวี รับบทเป็น ฮัน, ตัวลิ่นซุนดาซึ่งเป็นผู้นำถ้ำของโจร
ลอรี ตัน ชินน์ รับบทเป็น ยายหมูป่า มีสามารถดึงงาออกมาใช้เป็นอาวุธได้
รอนนี เจียง รับบทเป็น กัปตันเรือประมงที่อาศัยอยู่ในปากนกกระทุง
ไมค์ มิตเชล ระบุว่า นางพยัคฆ์, วานร, นกกระเรียน, ตั๊กแตน และอสรพิษ หรือที่เรียกรวมกันว่าห้าผู้พิทักษ์ จะปรากฏตัวในภาพยนตร์เรื่องนี้ และพวกเขาจะ "ออกไปทำภารกิจส่วนตัวของตัวเอง" โดยผู้อำนวยการสร้างรีเบกกา ฮันต์ลีย์ ยืนยันว่าจะมี "ส่วนหนึ่งของห้าผู้พิทักษ์"
แหล่งข้อมูลอื่น

เว็บไซต์ทางการ
กังฟูแพนด้า 4 ที่อินเทอร์เน็ตมูวีเดตาเบส
Kung Fu Panda 4 ที่ยูทูบ
| ด ค กกังฟูแพนด้า |
| --- | --- | --- |
| ภาพยนตร์หลัก |  กังฟูแพนด้า จอมยุทธ์พลิกล็อค ช็อคยุทธภพ (2008)  กังฟูแพนด้า 2 (2011)  กังฟูแพนด้า 3 (2016)  กังฟูแพนด้า 4 (2024)  |  |
| ภาพยนตร์สั้น |  ผ่าตำนานห้าผู้พิทักษ์ ป่วนยุทธจักร (2008)  กังฟูแพนด้า ฮอลิเดย์ (2010)  เดอะซีเคร็ทออฟเดอะมาสเตอร์ (2011)  Secrets of the Scroll (2016)  |  |
| ละครโทรทัศน์ |  กังฟูแพนด้า: ตำนานสะท้านโลกันตร์ (2011-2016) รายชื่อตอน  The Paws of Destiny (2018–2019)  The Dragon Knight (2022–2023)  |  |
| เกมส์ |  กังฟูแพนด้า  กังฟูแพนด้า: เลเกนต์แดรี่แวเรอร์  กังฟูแพนด้าเวิลด์  กังฟูแพนด้า 2  Showdown of Legendary Legends  |  |
| อื่น ๆ |  ตัวละคร  เพลงประกอบภาพยนตร์  |  |